## dachser_inteligent_logistics

Tlačová správa V Bratislave, 1. 7. 2020

**Robert Erni sa stáva finančným riaditeľom skupiny DACHSER**

**S účinnosťou od 1. januára 2021 prevezme Švajčiar Robert Erni (54) pozíciu CFO po Burkhardovi Elingovi. Ten sa stane CEO rodinnej spoločnosti DACHSER.**

**DACHSER menuje skúseného Roberta Erniho, ktorý už pôsobil ako finančný riaditeľ v logistike, nástupcom Burkharda Elinga. Erni začína svoje pôsobenie od 1. septembra 2020 ako jeho zástupca.**

Naposledy bol Robert Erni finančným riaditeľom logistickej spoločnosti Panalpina, ktorá je kótovaná na burze. V Panalpine viedol fúziu s dánskou logistickou skupinou DSV. Počas svojho pôsobenia tu úspešne riadil rôzne ďalšie akvizičné projekty a okrem iného aj významné SAP implementácie a s nimi spojené organizačné zmeny. Podporil tak globálnu stratégiu rastu spoločnosti. Erni začal svoju kariéru v logistickej spoločnosti Kuehne + Nagel a pôsobil na rôznych pozíciách v Hongkongu, Indii, Argentíne a USA. Potom sa vrátil do svojej domovskej krajiny Švajčiarska, kde viedol globálny controlling spoločnosti.

*“Robert Erni je mimoriadne skúsený finančný riaditeľ, ktorý už viac ako 30 rokov pracuje v oblasti logistiky. Sme veľmi radi, že sa stane súčasťou našeho predstavenstva. Tešíme sa na spoluprácu s ním pri riešení budúcich výziev spôsobom, ktorý bude v spoločnosti ďalej vytvárať hodnotu a generovať rast*." Burkhard Eling, CFO skupiny DACHSER

CEO skupiny DACHSER Bernhard Simon, ktorý bude od roku 2021 v čele dozornej rady spoločnosti, dodáva: „*Byť finančným riaditeľom rodinnej spoločnosti, ako je DACHSER, je oveľa viac než len zvládnutie čísel: náš finančný riaditeľ udržiava úzke vzťahy s našimi akcionármi, formuje stratégiu procesov a tým tiež hrá hlavnú úlohu samotného riadenia prevádzky. V Robertovi Ernim sme našli CFO, ktorý dokáže tieto požiadavky dokonale splniť od 1. januára 2021*."

**31 000 zamestnancov, čistý obrat 5,7 miliardy eúr**

Vďaka 31 000 zamestnancom na 393 pobočkách po celom svete vytvoril DACHSER v roku 2019 konsolidovaný čistý obrat vo výške približne 5,7 miliárd eúr. V tom istom roku zrealizoval prepravu 80,6 milón zásielok v celkovej tonáži 41 miliónov ton. Spoločnosť DACHSER má zastúpenie v 44 krajinách.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk